section_heading: Prvi svjetski rat
paragraph_text: U listopadu 1914. Colerusov III. korpus je premješten u sastav 3. armije pod zapovjedništvo Svetozara Borojevića. U sastavu 3. armije Colerus sudjeluje u pokušaju deblokade Przemysla nakon čega se korpus morao povući na položaje u Karpatima. Početkom prosinca III. korpus pod Colerusovim zapovjedništvom sudjeluje u borbama oko Limanowe-Lapanova i prolaza Dukla. Colerus s III. korpusom sudjeluje i u Karpatskoj ofenzivi početkom 1915. godine. U borbama u teškim zimskim uvjetima Colerusov III.korpus se morao povući nakon čega je u ožujku 1915. Colerus smijenjen s mjesta zapovjednika III. korpusa na kojem mjestu ga je zamijenio Josef Krautwald.